Talenom

Talenom Oyj ir Somijas uzņēmums, kas sniedz grāmatvedības pakalpojumus. Tā galvenais birojs atrodas Oulu. Uzņēmums ir dibināts 1972. gadā.

Uzņēmums piedāvā grāmatvedības un banku pakalpojumus, kā arī finanšu pārvaldības programmatūru uzņēmējiem. Pakalpojumi tiek pielāgoti katra klienta vajadzībām.

Talenom Oyj akcijas tiek kotētas Nasdaq Helsinki biržā (kods TNOM). Lielākie akcionāri (2024. gada septembrī): Hari Tahkola (17,14 %), Markuss Tahkola (10,55 %), Danske Invest (7,78 %), Sp-Fund Management Company (6,58 %), Allianz France (4,85 %), SEB Fonder (3,95 %), Ilmarinen pensiju fonds (3,53 %).

 Vēsture 
Uzņēmums Talenom tika dibināts 1972. gadā.

2015. gada jūnijā Talenom veica sākotnējo publisko piedāvājumu, un tā akcijas sāka kotēt Helsinku biržas First North tirgū, bet 2017. gada jūnijā uzņēmums tika pārcelts uz biržas galveno sarakstu.
2017. gadā Talenom tirgus daļa grāmatvedības pakalpojumu tirgū Somijā bija aptuveni 4 %.
2018. gada augustā Talenom paziņoja, ka ir sācis izskatīt iespēju paplašināt savu darbību ārpus Somijas. 2019. gada pavasarī uzņēmums iegāja Zviedrijas tirgū, par aptuveni 2,6 miljonu eiro iegādājoties Stokholmā bāzēto grāmatvedības uzņēmumu Wakers Consulting AB.
2019. gadā grupai kopumā bija 40 biroji, tostarp pakalpojumu centri Oulu un Tamperē.

2020. un turpmākajos gados Talenom iegādājās grāmatvedības uzņēmumus Zviedrijā un Somijā.
2021. gadā Talenom uzņēmējiem sāka piedāvāt franšīzē sniegt grāmatvedības pakalpojumus.
2022. gadā Talenom sāka iegādāties grāmatvedības uzņēmumus Itālijā un Spānijā.
Laikā no 2005. līdz 2023. gadam Talenom vidējais neto apgrozījuma pieaugums gadā bija aptuveni 16,7 %.

2022. gada 9. oktobrī uzņēmums izplatīja paziņojumu, ka ilgstošā ekonomiskā lejupslīde, jo īpaši Somijā, ir ietekmējusi Talenom pārdošanas apjomus vairāk, nekā gaidīts. Vadība pieņēma lēmumu par jaunu stratēģiju, lai atgrieztos uz straujākas izaugsmes ceļa. Nolemts nodalīt programmatūras biznesu atsevišķā uzņēmumā, un sākt piedāvāt Talenom izstrādāto programmatūru citiem grāmatvedības uzņēmumiem un to klientiem. Savukārt visus ar grāmatvedību nesaistītos pakalpojumus un produktus, piemēram, parādu piedziņu, banku un finanšu pakalpojumus, nododot saviem partneriem.
2024. gada 14. novembrī Talenom vienojās pārdot Somijas parādu piedziņas biznesu Zviedrijas bankai Svea Bank.
2025. gada 28. maijā meitas uzņēmums Talenom Software Oy tika pārdēvēts par Easor Software Oy un tika dibināts meitas uzņēmums Easor Oy (13. novembrī pārdēvēts par Easor Solutions Oy). Programmatūras uzņēmumu pārvaldīšanai 24. oktobrī Talenom dibināja uzņēmumu Easor Oyj.
2025. gadā tika iegādāti Spānijas grāmatvedības pakalpojumu uzņēmumi: Querol & Querol Assessors, Nova Ceteb, Pagoa consultoras, Ascofi Berria, Harri Berri.

 Atsauces 

 Ārējās saites 

 Talenom vietne

Kategorija:Somijas uzņēmumi
Kategorija:Helsinku biržā kotētie uzņēmumi